पिछले 26 नवम्बर दे मुम्बई आतंकवादी हमले च पाकिस्तान दा हत्थ उजागर होने दे परैंत पूरी दुनिया च ओह्‌दी किरकिरी होने ते ओह्‌दे परैंत उत्पन्न हलात ते फ्ही हाल च श्रीलंका क्रिकेट टीम उप्पर होए आतंकवादी हमले ने पाकिस्तान गी पूरी चाल्ली झकझोरियै रक्खी दित्ता ते पूरे विश्व च उसी इक बारी फ्ही निन्देआ दा सामना करना पेआ। इन्ना गै नेईं आपूं, पाकिस्तान च एह् एह्‌सास होन लग्गेआ जे आतंकवाद इक दिन उसी गै लील जाग।